ଭୁବନେଶ୍ବର, ନଭେମ୍ବର ୧୫ (ଲୋକାଲ ୱାୟାର) ଓଡ଼ିଶା କ୍ୟାଡ଼ରର ଦବଙ୍ଗ୍ ଆଇଏଏସ୍ ଅଫିସର ଅପରାଜିତା ଷଡ଼ଙ୍ଗୀଙ୍କ ସ୍ବେଚ୍ଛାକୃତ ଅବସର ପାଇଁ ଆବେଦନ ସରକାର ବୁଧବାର ଗ୍ରହଣ କରିଥିବା ବେଳେ ସେ କିଏ, ତାଙ୍କର କଣ ଅତୀତ ରହିଛି ଓ ସେ କାହିଁକି ଏହି ପଦକ୍ଷେପ ନେଲେ ସେ ନେଇ ଚର୍ଚା ଆରମ୍ଭ ହୋଇଛି।
ଅପରାଜିତାଙ୍କ ବିରୋଧରେ କୌଣସି ଭିଜିଲାନସ ମାମଲା ନାହିଁ କିମ୍ବା ସେ କୌଣସି ଦୁର୍ନୀତି ମାମଲାରେ ଜଡ଼ିତ ନଥିବା କେନ୍ଦ୍ରକୁ ସରକାରଙ୍କୁ ଚିଠି ଲେଖି ରାଜ୍ୟ ସରକାର ଜଣାଇଛନ୍ତି । ଏଥିସହିତ ତାଙ୍କ ସ୍ବେଚ୍ଛାକୃତ ଅବସର ଆବେଦନକୁ ଗ୍ରହଣ କରିବା ପାଇଁ ମଧ୍ୟ ଅନୁରୋଧ କରିଛନ୍ତି।
ସୂଚନାଯୋଗ୍ୟ, ଏହି ଓଡ଼ିଶା କ୍ୟାଡ଼ର ଆଇଏଏସ୍ ଅଫିସର ବର୍ତ୍ତମାନ କେନ୍ଦ୍ର ଗ୍ରାମ୍ୟ ଉନ୍ନୟନ ମନ୍ତ୍ରାଳୟ ଅଧୀନରେ ଯୁଗ୍ମ ସଚିବ ଭାବେ କାର୍ଯ୍ୟ କରୁଛନ୍ତି ।
ଅପରାଜିତା ୨୦୧୩ ମସିହାରୁ କେନ୍ଦ୍ର ଡେପୁଟେସନରେ ଅଛନ୍ତି। ଚଳିତ ବର୍ଷ ଅଗଷ୍ଟ ମାସରେ ଏହି ଡେପୁଟେସନ ଅବଧି ସରିଛି । ପୁଣି ଅପରାଜିତା ଓଡ଼ିଶାକୁ ଫେରିବେ କି ନାହିଁ ସେ ନେଇ ଆଶଙ୍କା କରାଯ଼ାଉଥିଲା ।
କିନ୍ତୁ ସବୁ କଳ୍ପନାକୁ ଅନ୍ତ କରିଦେଲା ଚଳିତ ସେପ୍ଟେମ୍ବରରେ ଅପରାଜିତାଙ୍କ ସ୍ବେଚ୍ଛାକୃତ ଅବସର ପାଇଁ ଆବେଦନ।
ଏବେ ଆବେଦନ ଗ୍ରହଣ ପାଇଁ ଅନୁମତି ମିଳିବା ପରେ ସାରା ରାଜ୍ୟରେ ଏହି ଖବରକୁ ନେଇ ଚର୍ଚା ଜୋର ବରିଷ୍ଠ ପ୍ରଶାସନିକ ଅଧିକାରୀ ଅପରାଜିତା ଷଡ଼ଙ୍ଗୀ କାହିଁକି ଅବସର ପାଇଁ ଆଗ୍ରହୀ ହେଲେ, ଅବସର ପରବର୍ତୀ ସମୟରେ ସେ ରାଜନୀତିରେ ଯ଼ୋଗ ଦେବେ କି, ଏହିପରି ଅନେକ ବିଷୟ ନେଇ ଚର୍ଚ୍ଚା ଚାଲିଛି ।
ତେବେ ଆସନ୍ତୁ ଜାଣିବା ଅପରାଜିତା ଷଡ଼ଙ୍ଗୀ କିଏ, ତାଙ୍କ ଅବସର ଖବରରେ କାହିଁକି ସୃଷ୍ଟି ହେଲା ଆଲୋଡ଼ନ । ପ୍ରଶାସନିକ ଅଧିକାରୀ ଭାବେ ରାଜ୍ୟକୁ ଏହି ଅଫିସରଙ୍କ ଅବଦାନ କଣ ।
- ୧୯୯୪ ବ୍ୟାଚର ଓଡ଼ିଶା କ୍ୟାଡ଼ରର ଆଇଏଏସ୍ ଅଫିସର ଅପରାଜିତା ଷଡ଼ଙ୍ଗୀ । ସେ ସାରା ରାଜ୍ୟରେ ନିଜ କାମଶୈଳୀକୁ ନେଇ ଚର୍ଚା ସୃଷ୍ଟି କରିଥିଲେ । ନିଜ ଦାୟିତ୍ତ୍ବକୁ ସୁଚାରୂରୂପେ କରିବା ସହ ନିଜ ଅଧିନସ୍ଥ ବିଭାଗର ସମସ୍ତ କର୍ମଚାରୀ କିପରି ଦୃଢ଼ନିଷ୍ଠ ହୋଇ କାମ କରିବେ ତାହା ସେ ସୁନିଶ୍ଚିତ କରୁଥିଲେ ।
- ଜଣେ ଦୃଢ଼, କାର୍ଯ଼୍ୟନିଷ୍ଠ, ଦୁର୍ନିତୀମୁକ୍ତ ପ୍ରଶାସନିକ ଅଧିକାରୀ ଭାବେ ସେ ପରିଚିତ । ଯେପରିକି 2006-2009 ତିନିବର୍ଷ ପର୍ଯ୍ୟନ୍ତ ଭୁବନେଶ୍ବର ମହାନଗର ନିଗମର କମିଶନର ଭାବେ ମଧ୍ୟ ସେ ଦାୟିତ୍ବ ତୁଲାଇଛନ୍ତି ।
ସେ ସମୟରେ ରାଜଧାନୀ ଭୁବନେଶ୍ବର ସୌନ୍ଦର୍ଯ୍ୟକରଣ ତଥା ଏହାର କଳା ଓ ସଂସ୍କୃତିର ବିକାଶରେ ସେ ଗୁରୁତ୍ବପୂର୍ଣ ଭୂମିକା ନିଭାଇଥିଲେ । ସେହିପରି ତାଙ୍କ ସମୟରେ ରାଜଧାନୀରେ ଉଠାଦୋକାନୀଙ୍କ ପାଇଁ ଭେଣ୍ଡିଂଜୋନ୍ ବ୍ୟବସ୍ଥା କାର୍ଯ୍ୟକାରୀ ହେଲା ।
- ୨୦୧୦ ରେ ବିଦ୍ୟାଳୟ ଓ ଗଣଶିକ୍ଷା ସଚିବ ଭାବେ ଅବସ୍ଥାପିତ ଥିବାବେଳେ କିଛି ଗୁରୁତ୍ବପର୍ଣ ନିଷ୍ପତ୍ତି କୁ ନେଇ ସେ ଚର୍ଚାରେ ଥିଲେ । ତାଙ୍କ କାର୍ଯ୍ୟଶୈଳୀ ପୂରା ରାଜ୍ୟରେ ହଇଚଇ ସୃଷ୍ଟି କରିଥିଲା ।
ଯ଼େପରିକି ସ୍କୁଲରେ ଶିକ୍ଷକ ଶିକ୍ଷୟତ୍ରୀଙ୍କ ପାଇଁ ୟୁନିଫର୍ମ ଲାଗୁ, ଠିକ୍ ସମୟରେ ସମସ୍ତେ ସ୍କୁଲରେ ପହଞ୍ଚିବା କଡ଼ାକଡ଼ି କରିବା, ଅଚାନକ ରାଜ୍ୟର କୌଣସି ସ୍କୁଲ ପରିଦର୍ଶନରେ ବି ସେ ଚାଲିଯାଉଥିଲେ ।
- ବିହାର ରାଜ୍ୟର ଭାଗଲପୁର ଜିଲ୍ଲାରେ ଅପରାଜିତାଙ୍କ ଜନ୍ମ| ଉଭୟ ମାତାପିତା ବୃତ୍ତିରେ ଶିକ୍ଷକ ଥିଲେ । ଅପରାଜିତା ନିଜ ପୁରା କ୍ୟାରିୟରରେ ବହୁମୁଖୀ ପ୍ରତିଭାର ଅଧିକାରୀଣି ଥିଲେ, ସ୍କୁଲ, କଲେଜରେ ଟପର୍ ହୋଇଛନ୍ତି ।
- ନିଜ କଲେଜରେ ଲାଗାତାର ତିନି ବର୍ଷ ସେ - ଶ୍ରେଷ୍ଠ ନଟ୍ୟକାର ପୁରସ୍କାର ବିଜେତା, ସେହିପରି ନୂଆଦିଲ୍ଲୀରେ ଇଣ୍ଡିଆନ୍ କାଉନସିଲ ଅଫ ୱାର୍ଲଡ ଆଫାୟାର୍ସ ଦ୍ବାରା ଆୟୋଜିତ ସର୍ବଭାରତୀୟ ବତ୍କୃତା ପ୍ରତିଯ଼ୋଗିତାରେ- ଶ୍ରେଷ୍ଠ ବକ୍ତା ଭାବେ ସମ୍ମାନିତ ହୋଇଥିଲେ ।
- ୧୯୯୪ ମସିହାରେ ନିଜ ପ୍ରଥମ ପ୍ରଚେଷ୍ଟାରେ ହିଁ ଅପରାଜିତା ସର୍ବଭାରତୀୟ ପ୍ରଶାସନିକ ସେବା ପରୀକ୍ଷାରେ ଉତ୍ତୀର୍ଣ୍ଣ ହୋଇ ଓଡ଼ିଶାର ଢେଙ୍କାନାଳ ଜିଲ୍ଲା ହିନ୍ଦୋଳରେ ଉପ-ଜିଲ୍ଲାପାଳ ଭାବେ ଯ଼ୋଗ ଦେଲେ ।
- ଏହାପରେ ସେ ଖୋର୍ଧା, କୋରାପୁଟ, ନୂଆପଡ଼ା ଓ ବରଗଡ଼ ଜିଲ୍ଲାପାଳ ଭାବେ ଦାୟିତ୍ବ ତୁଲାଇଛନ୍ତି ।
- ସ୍ବାମୀ ସନ୍ତୋଷ ଷଡ଼ଙ୍ଗୀ, ମଧ୍ୟ ଜଣେ ବରିଷ୍ ଆଇଏଏସ୍ ଅଧିକାରୀ, ସେ ଅନୁସୁଚିତ ଜାତି ଓ ଜନଜାତି ବିକାଶ ବିଭାଗରେ ସଚିବ ଭାବେ କାର୍ଯ଼୍ୟରତ| ମସୁରୀରେ ଆଇଏଏସ୍ ତାଲିମ ନେବାବେଳେ ଉଭୟଙ୍କ ସାକ୍ଷାତ ଓ ପରେ ବିବାହ ହୋଇଥିଲା ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
